**ПРАВИЛА**

**ЗА ОРГАНИЗИРАНЕ И ПРОВЕЖДАНЕ НА** **ТРЕТИ ЕТАП ОТ НАЦИОНАЛНА ПРОГРАМА
„ПО-ЗДРАВИ ДЕЦА“**

*София, МАРТ 2021 г.*

Настоящите правила уреждат организацията и провеждането на трети етап на националната програма „По-здрави деца“ през учебната 2020-2021 г., която се осъществява на територията на Република България и валидна за всички училища и детски градини.

1. **КРАТКО ОПИСАНИЕ НА ПРОГРАМАТА**

„По-здрави деца“ (наричана по-долу „Програмата“) е мащабен дългосрочен проект, който има за цел да спомогне за изграждането на трайни хранителни навици и култура за здравословен начин на живот в децата. Програмата се организира от „Нестле България“ АД, ЕИК: 831650349, със седалище и адрес на управление: гр. София 1360, бул. „Европа“ № 128 („Нестле България“) с подкрепата на. Тя стартира през 2012 г, като обхваща училища и детски градини. През първите 2 етапа в Програмата се включиха над 23 000 деца от 217 учебни заведения в цялата страна.

**Програмата обхваща няколко основни елемента:**

**1. Дейности в и от училища/детски градини:**

* Видео уроци към деца (не съдържащи марката „Нестле“)

Програмата включва провеждането на забавни и атрактивни уроци и спортни активности, като по този начин децата се ангажират и се провокира техният интерес към балансираното хранене и активния начин на живот. Уроците са насочени както към учениците, така и към техните родители и учители.

Видео уроците са представени в 6 модула: **Консумирай разнообразна и питателна храна, Контролирай порциите си, Избери водата, Движи се и играй активно, Наслади се на храната заедно с други и Играй активно със своя домашен любимец**, които се фокусират върху основите на балансираното хранене, ролята на плодовете и зеленчуците в ежедневния хранителен режим, ролята на всекидневната физическа активност, консумацията на вода, споделеното време със семейството при хранене и правилната грижа за домашните любимци.

* Конкурс, в който се включват регистрирани училища/детски градини – чрез провеждането на спортен празник:

**През учебната 2020/2021 Програмата се фокусира още по-силно върху физическата активност на децата и поради това неразделна част от нея е провеждането на спортен празник за децата от всяко регистрирано училище/детска градина.** Чрез провеждането на спортен празник училищата/детските градини могат да се включат в конкурса на Програмата, който цели да отличи най-активните (физически) детски градини и училища в страната и по този начин да стимулира физическата активност сред децата. Правилата на конкурса на Програмата са отбелязани на стр. 9 от този документ.

**2. Дейности към родители:**

* Дигитални образователни кампании, целящи да насърчат готвенето като споделена семейна дейности и да образоват все повече родители за балансираното дневно меню на цялото семейство.
1. **ПРАВО НА УЧАСТИЕ**

Право на участие в Програмата имат всички детски градини и училища на територията на Република България, които фигурират в Регистъра на институциите в системата на предучилищното и училищното образование на Министерство на образованието и науката, и в които се обучават деца от 3 до 10-годишна възраст, включително. В изпълнението на активностите, посочени в т. III. 3 по-долу, имат право да участват деца от 3 до 10-годишна възраст, обучаващи се в съответната детска градина и учебно заведение.

1. **УЧАСТИЕ В ПРОГРАМАТА**

**През учебната 2020/2021 всяко училище и детска градина може да се включи в Програмата по 3 начина:**

1. **Вариант 1:** Чрез изпълнение на видео уроците, които са част от Програмата без провеждането на спортен празник. (Ако избере този вариант, учебното заведение няма да може да участва в конкурса на Програмата, описан на стр. 8 от този документ.)
2. **Вариант 2:** Чрез организиране на спортен празник, без провеждането на видео уроци.
3. **Вариант 3:** Чрез провеждането на спортен празник и изпълнение на видео уроците.

За участие в Програмата, всяко училище и детска градина трябва да изпълни следните стъпки:

1. **Заявка за участие**

Регионалното управление на образованието („РУО“) от съответната област изпраща информация за програмата и конкурса към училищата/детските градини по имейл. Всяко училище/детска градина получава заявка за участие, правила за участие в програмата „По-здрави деца“, образец на Декларация за информирано съгласие родител/настойник и Декларация за авторство. Директорите на училищата/ детските градини трябва да заявят участие, като изпратят по имейл до healthierkids@apraagency.com с копие до съответното РУО/ Общинане по-късно от **11.04.2021 г**. следните документи:

* сканирано копие на попълнената и подписаната форма „**Заявка за участие**“, **в която изрично се посочва по кой от трите посочени варианта за участие (стр. 2) в Програмата ще се включи съответното учебно заведение;**
* сканирани Декларации за съгласие от родител/настойник на всяко дете, което ще се включи в програмата.

***За регистрация училищата/детските градини могат първо да изпратят заявка за участие, а впоследствие да съберат и изпратят и декларации за родителско съгласие***. *Това обаче може да се случи* ***не по- късно от 11.04.2021****.*

Декларацията за съгласие трябва да се подпише от родителите на участващите деца и удостоверява тяхното съгласие децата им да участват в Програмата. Декларациите са неразделна част от документацията за участие в Програмата и трябва да бъдат изпратени на e-mail адрес: healthierkids@apraagency.com. Преди подписването на декларациите, директорът на учебното заведение или упълномощено от него лице осведомяват родителите за настоящите Правила за организиране и провеждане на Програмата, запознават ги с активностите, в които техните деца ще участват, и им предоставят възможност да разгледат материалите, които са част от Програмата. Ако родителите имат въпроси относно Програмата, чиито отговор не може да бъде намерен в настоящите Правила, директорът на учебното заведение или упълномощен негов представител обобщава въпросите и ги изпраща на Организатора на e-mail адрес: healthierkids@apraagency.com.

1. **Получаване на учебните материали по Програмата – при пожелателно провеждане на видео уроците като част от участието на училището/детската градина в Програмата**

След изпращането на документите по т. III всяко училище/детска градина ще получи на посочения от него имейл адрес видео уроците по Програмата.

1. **Видео уроци за училища, които се включват за първи път в Програмата**

|  |  |  |  |
| --- | --- | --- | --- |
| Дейност/ Модул | Видео | Индивидуална задача (от Книга за учителя и във видеото) | Групова задача (от Книга за учителя и във видеото) |
| Консумирай разнообразна и питателна храна | Видео със специалист от Музейко, насочено към определената възрастова група - 1-2 клас и 3-4 клас; | Оцветете материала/ НарисувайтеПо преценка на ръководителя – задача, отговаряща на определената възрастова група | Попълнете материалитеПо преценка на ръководителя – задача, отговаряща на определената възрастова група |
| Контролирай порциите си | Видео със специалист от Музейко, насочено към определената възрастова група - 1-2 клас и 3-4 клас; | Нарисувайте хранитеПо преценка на ръководителя – задача, отговаряща на определената възрастова група | Сглоби кутията и я напълниПо преценка на ръководителя – задача, отговаряща на определената възрастова група |
| Избери водата | Видео със специалист от Музейко, насочено към определената възрастова група - 1-2 клас и 3-4 клас; | Игра с предоставени материали По преценка на ръководителя – задача, отговаряща на определената възрастова група | Игра с предоставени материалиПо преценка на ръководителя – задача, отговаряща на определената възрастова група |
| Движи се и играй активно | Видео със специалист от Музейко, насочено към определената възрастова група - 1-2 клас и 3-4 клас; | УпражненияПо преценка на ръководителя – задача, отговаряща на определената възрастова група | Открий скритите съкровищаПо преценка на ръководителя – задача, отговаряща на определената възрастова група |
| Наслади се на храната заедно с други | Видео със специалист от Музейко, насочено към определената възрастова група - 1-2 клас и 3-4 клас; | Написване на рецептаПо преценка на ръководителя – задача, отговаряща на определената възрастова група | Правене на плодови шишчетаПо преценка на ръководителя – задача, отговаряща на определената възрастова група |
| Играй активно със своя домашен любимец | Видео с Асен Аролски | Въпроси и игриПо преценка на ръководителя – задача, отговаряща на определената възрастова група | ПлакатПо преценка на ръководителя – задача, отговаряща на определената възрастова група |

1. **Видео уроци за училища, които са участвали в Програмата в предишен етап**

|  |  |  |
| --- | --- | --- |
| Дейност/ Модул | Видео | Задача от видеото, книгата за учителя и от допълнителното помагало  |
| Консумирай разнообразна и питателна храна | Видео със специалист от Музейко, насочено към определената възрастова група - 1-2 клас и 3-4 клас; | 1ви – 2ри клас: Нашата градинка;3ти – 4ти клас: Игра за пазаруване; |
| Контролирай порциите си | Видео със специалист от Музейко, насочено към определената възрастова група - 1-2 клас и 3-4 клас; | 1ви – 4ти клас: Карта на откривателя; |
| Избери водата | Видео със специалист от Музейко, насочено към определената възрастова група - 1-2 клас и 3-4 клас; | 1ви – 2ри клас: Водна игра;3ти – 4ти клас: Водна математика; |
| Движи се и играй активно | Видео със специалист от Музейко, насочено към определената възрастова група - 1-2 клас и 3-4 клас; | 1ви – 4ти клас: Весела щафета; |
| Наслади се на храната заедно с други | Видео със специалист от Музейко, насочено към определената възрастова група - 1-2 клас и 3-4 клас; | 1ви – 4ти клас: Вкусно разказче; |
| Играй активно със своя домашен любимец | Видео с Асен Аролски | Въпроси и игри |

1. **Видео уроци за детски градини**

|  |  |  |
| --- | --- | --- |
| Дейност/ Модул | Видео | Задача |
| Хапвайте питателна и разнообразна храна | Забавно видео с героите на „Маргаритка“; | Във видеото и в допълнителното помагало със задачи, разделени по групи; |
| Хапвай различни неща | Забавно видео с героите на „Маргаритка“; | Във видеото и в допълнителното помагало със задачи, разделени по групи; |
| Пийте повече вода | Забавно видео с героите на „Маргаритка“; | Във видеото и в допълнителното помагало със задачи, разделени по групи; |
| Играйте и се движете | Забавно видео с героите на „Маргаритка“; | Във видеото и в допълнителното помагало със задачи, разделени по групи; |
| Заедно на масата | Забавно видео с героите на „Маргаритка“; | Във видеото и в допълнителното помагало със задачи, разделени по групи; |
| Играй активно със своя домашен любимец |  | По преценка на ръководителя  |

***Предвид епидемиологичната обстановка в страната за учебната 2020/2021*** ***Изпълнението на видео уроците от програмата е пожелателно, съгласно налични условия за провеждане.***

**6. Конкурса на Програмата: Провеждане на Спортен празник за деца**

 **През учебната 2020/2021 всяко училище и детска градина, регистрирани по програмата може да участва в конкурса „Нестле за по-здрави деца“, независимо от изпълнението на програмата с видео уроците.**

**Конкурса „Нестле за по-здрави деца“ за учебната 2020/2021 цели да стимулира физическата активност на децата, предвид дистанционното обучение и намалената активност на децата. Поради тази причина, за да се включи в конкурса на Програмата всяко училище/детска градини трябва задължително да проведе спортен празник за деца от учебното заведение. Изпълнението на видео уроците не е достатъчно условие за включване в конкурса на Програмата.**

**Както е описано на стр. 2 – „УЧАСТИЕ В ПРОГРАМАТА“ всяко училище / детска градина може да се включи в Програмата и само чрез организирането на спортен празник без провеждането на видео уроците (последното е пожелателно).**

Наградата от конкурса представлява награден фонд за подобряване на материалната база в съответното учебно заведение. За целта училището/детската градина трябва да организира спортен празник за децата, който стимулира физическата им дейност до **11.05.2021 г**.

*В случай на удължаване на противоепидемичната обстановка в страната и удължаване на периода на дистанционно обучение на детските градини и училищата, крайният срок за изпълнение на модулите може да бъде удължен. Участниците ще бъдат информирани своевременно при такива промени от представител на Програмата.*

1. **Разпространение на видео материалите – при пожелателно провеждане на видео уроците като част от участието на училището/детската градина в Програмата**

След предоставяне на видео материалите на посочения имейл адрес, всеки директор може свободно да определи как ще бъдат разпространени сред учителите/ класните ръководители, които ще вземат участие в Програмата. Възможностите за разпространение включват, но без да изчерпват, следните начини: чрез имейл, на електронен носител, на хартиен носител.

1. **Период за провеждане на уроците – за учебната 2020/2021 - – при пожелателно провеждане на видео уроците като част от участието на училището/детската градина в Програмата**

Периодът за провеждане на активностите, описани по-горе, е от **30.11.2020 г. до 11.05.2021 г.** Всяко училище/ детска градина може да определи график за провеждане, който е съобразен с програмата на училището/ детската градина. Графикът на провеждане може да се различава за отделните класове и групи, които участват в Програмата.

1. **Отчет за изпълнени дейности**

След избор на начин на участие в Програмата от посочените на стр.2 варианти и изпълнение на активностите по т. III., съответстващи с избора на вариант за участие, директорът изпращаща на имейл адрес healthierkids@apraagency.com с копие до съответното РУО, попълнена Техническа карта (част от материалите за сваляне), заедно с попълнена и подпечатана Декларация за авторство.

**В случай, че училището / детската градина избере да се включи в Програмата само чрез провеждането на видео уроците (Вариант 1, стр. 2),** то учебното заведение трябва да попълни страниците от техническата карта, които се отнасят само към изпълнението на видео уроците. (*Ако избере този вариант, учебното заведение няма да може да участва в конкурса на Програмата.)*

**В случай, че училището / детската градина избере да се включи в Програмата само чрез организирането на Спортен празник (Вариант 2, стр. 2),** то учебното заведение трябва да попълни само страниците от техническата карта, които се отнасят до спортния празник и проекто-идеята.

**В случай, че училището / детската градина избере да се включи в Програмата чрез провеждането на видео уроците и организирането на спортен празник (Вариант 3, стр. 2)**, то учебното заведение трябва да попълни цялата техническа карта.

1. **УСЛОВИЯ ЗА УЧАСТИЕ В КОНКУРСА - Спортен празник за деца**

Право на участие в конкурса „Нестле за по-здрави деца“ имат всички учебни заведения на територията на Република България, които покрият следните условия:

* **Организиране на спортен ден/полуден в училището/детската градина**, по време на който да се включат минимум 80% от децата, които се обучават в съответното учебно заведение, във възраст от 3 до 10 г. Всяко училище/детска градина има правото да организира спортни дейности (упражнения за мобилност и гъвкавост, тренировки за обща физическа подготовка, състезания и пр.), подходящи за възрастта на децата и адаптирани спрямо интересите и възможностите им.
* **Изготвяне на проект за подобряване на материалната и спортна база** в съответното училище/детска градина, чрез който училището/детската градина ще кандидатства за финансиране от наградния фонд.

\**За да може да се включи в конкурса на националната програма, всяко училище и детска градина* ***задължително*** *трябва да проведе спортен празник на територията на учебното заведение до 11.05.2021, докато изпълнението на видео уроците от програмата е* ***пожелателно*** *за участието в конкурса.*

*В случай на удължаване на противоепидемичната обстановка в страната и удължаване на периода на дистанционно обучение на детските градини и училищата****, организирането на спортния ден/полуден може да бъде заменен с подходящи спортни активности, които децата да извършват онлайн вкъщи – самостоятелно или заедно чрез виртуално събитие (онлайн тренировки и упражнения и др.) .***

1. **МЕХАНИЗЪМ НА ПРОВЕЖДАНЕ НА КОНКУРСА**

**Конкурсът се провежда в три етапа.**

1. **Подаване на документи за участие**

**Краен срок: 18.05.2021 г.**

Училището/ Детската градина трябва да заяви своето желание за участие в конкурса не по-късно от 18.05.2021 г. на e-mail адрес HealthierKids@apraagency.com.

*В случай на удължаване на противоепидемичната обстановка в страната и удължаване на периода на дистанционно обучение на детските градини и училищата, този краен срок може да бъде удължен. Участниците ще бъдат информирани своевременно при такива промени от представител на Програмата.*

**Документите за участие в конкурса включват:**

**В случай, че училището /детската градина избере да се включи в Програмата по Вариант 2 – чрез провеждането само на Спортен празник,** то тогава учебното заведение трябва да изпрати попълнена техническа карта, която включва кратко описание на спортния празник, снимки от него, период на провеждането му и проекто-идея за подобряване на базата в учебното заведение – страници 10 до 12 от техническата карта.

**В случай, че училището /детската градина избере да се включи в Програмата по Вариант 3 – чрез провеждане на видео уроците и организиране на спортен празник,** то тогава учебното заведение трябва да попълни изцяло техническата карта.

**Декларация от родителите, че се съгласяват децата им да участват в програмата „Нестле за По-здрави деца“**

**Декларация за авторство**

**Избор на финалисти**

**Период: 24.05.2020 г. - 02.06.2020 г.**

*В случай на удължаване на противоепидемичната обстановка в страната и удължаване на периода на дистанционно обучение на детските градини и училищата, този период може да бъде удължен. Участниците ще бъдат информирани своевременно при такива промени от представител на Програмата.*

Работна група (жури) с максимален брой от 7 члена, съставено от:

* 1 представител на Програмата
* 1 представител на МОН
* По 1 представител от двете РУО с най-много участващи в конкурса училища
* 1 представител на общината с най-много участващи в конкурса детски градини
* 2-ма посланици на Програмата

Журито ще подбере 10-те най-активни и отдадени училища и 10-те най-активни и отдадени детски градини, които са реализирали успешно Спортен празник сред своите възпитаници и техните родители.

Комплексното класиране се извършва на база на:

* Процентно отношение на децата, участвали в спортния празник;
* Изпълнените дейности на спортния празник;
* Предоставена идея, с която биха продължили програмата в училището си и приложението на финансовата награда.

След този етап ще бъдат избрани 20 заведения за предучилищно и училищно образование, които ще преминат към следващата фаза.

1. **Финално събитие и избор на победител**

**Юни 2021 г.**

*В случай на удължаване на противоепидемичната обстановка в страната и удължаване на периода на дистанционно обучение на детските градини и училищата, финалното събитие за избор на победител може да бъде преместено за друга дата. Участниците ще бъдат информирани своевременно при такива промени от представител на Програмата.*

Във финалното събитие участват 10-те класирани училища и 10-те класирани детски градини, представлявани от своите директори или представител на училищното настоятелство.

По време на финалното събитие се представят мотивите за спечелване и постигнатите резултати по време на спортният празник за децата в рамките на 5 минути, идеята за продължаване на Програмата в съответното училище, както и приложението на финансовата награда.

Финалното събитие се провежда в присъствието на предварително обявено седемчленно жури, което включва:

• 1 представител на Програмата

• 1 представител на МОН

• По 1 представител от двете РУО с най-много участващи в конкурса училища

• 1 представител на Общината с най-много участващи в конкурса детски градини

• 2-ма посланици на Програмата

Конкретната дата и място на провеждане на финалното събитие се определя от Нестле България в качеството му на организатор на Програма „По-здрави деца“ и от партньорите на Програмата, не по-късно от 15 дни преди датата на неговото провеждане.

Организаторът или негов представител уведомява писмено началниците на регионалните инспекторати по образованието и директорите на училищата за определената дата и място не по-късно от 10 дни преди провеждането на финалното събитие.

**V. НАГРАДЕН ФОНД**

Наградите в конкурса се присъждат на най-добре представилите се по време на финалното събитие училища представляват:

* 1. Финансиране на стойност **3 000 лв.** (пример за разходване на средствата: освежаващ ремонт на столовата / физкултурен салон);
	2. Финансиране на стойност **2 000 лв.** (пример за разходване на средствата: 2 баскетболни коша и 10 топки);
	3. Финансиране на стойност **1 000 лв.** (пример за разходване на средствата: 2 волейболни мрежи и 10 топки)

Наградите в конкурса се присъждат на най-добре представилите се по време на финалното събитие детски градини представляват:

* 1. Финансиране на стойност **3 000 лв.** (пример за разходване на средствата: реновиране на общото помещение);
	2. Финансиране на стойност **2 000 лв.** (пример за разходване на средствата: 10 топки и образователни игри);
	3. Финансиране на стойност **1 000 лв.** (пример за разходване на средствата: образователни игри)

**VII. РЪКОВОДСТВО И ОРГАНИЗАЦИЯ**

Ръководството, координацията и контролът при организирането и провеждането на конкурса се осъществява съвместно от „Нестле България“АД и Министерство на образованието и науката.

Цялостната логистика и организация на финалното събитие се съблюдава и осъществява от Нестле България или от упълномощено от компанията лице (организация).

Дейностите се организират и провеждат от учителите със съдействието на комисиите от училищното настоятелство и детската градина, в съответствие с календара и съобразно учебната програма. Контролът се осъществява от директора на училището/ детската градина.

Финалното събитие се организира и провежда от Нестле България със съдействието на партньорите на програмата. След приключване на първия и втория етап от конкурса главното ръководство изпраща крайното класиране в МОН.

**VIII. ФИНАНСОВИ УСЛОВИЯ**

Разходите, свързани с организацията и провеждането на вътрешните дейности по т. III по-горе, включително принтирането на материалите, се осигуряват от училището/ детската градина. Организаторите могат да предоставят информационни или помощни материали, улесняващи провеждането на избраните дейности, при поискване. Разходите за възнаграждения на учители и помощен персонал, както и разходите за участието във финалното събитие, се осигуряват от учебното заведение.

**IX. ЗАКЛЮЧИТЕЛНИ РАЗПОРЕДБИ**

Конкурсът се провежда съгласно настоящите Правила. Контестации по организационно-технически въпроси се подават до Организатора на Програмата, най-късно 20 дни преди финалното събитие на healthierkids@apraagency.com.